Galvaspilsētas reģions (Islande)

Galvaspilsētas reģions (islandiešu: Höfuðborgarsvæðið) ir viens no Islandes astoņiem reģioniem valsts dienvidrietumu daļā. Robežojas ar Dienvidu pussalu dienvidos, ar Dienvidu reģionu austrumos un ar Rietumu reģionu ziemeļos. Lielākā pilsēta un administratīvais centrs ir Reikjavīka. Galvaspilsētas reģiona kopējā platība ir 1062 km², pēc 2014. gada datiem reģionā dzīvo 209 680 iedzīvotāji. Reģionu apskalo Atlantijas okeāns. Tas ir septītais lielākais reģions Islandē pēc platības un vislielākais pēc iedzīvotāju skaita.